Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7095

9. évfolyam A Történelem tanulásának céljai a 9. évfolyamon A történelmi múlt rekonstruálása különböző történelmi forrásokból, emlékiratokból, visszaemlékezésekből, naplókból, történelmi személyek levelezéseiből. Az írásos és szóbeli forrásokból történelmi ismeretek megszerzése és megtanulása, következtetések megfogalmazása, különböző típusú forrásokból származó információk összehasonlítása. Fogalmak azonosítása, helyes használata. A történelmi valóság és a fikció megkülönböztetése egymástól. Diagramok leolvasása, önálló információgyűjtés az adott témához. Információk gyűjtése és következtetések levonása egyszerű statisztikai táblázatokból, diagramokból, grafikonokból, kronológiákból Annak elérése, hogy érezzenek belső indíttatást arra, hogy ne csak a tankönyvből, de könyvtárból, szakkönyvekből, múzeumok anyagaiból is informálódjanak. A témához tartozó fontosabb kézikönyvek megismerése. Szembesülés a szabadság és a felelősség emberi dimenzióival. A francia forradalom politikai irányzatainak, az Emberi és Polgári Jogok Nyilatkozatának, a napóleoni háborúknak és a Szent Szövetségnek, a XIX. század eszmeáramlatainak, az ipari forradalomnak és hatásának, a reformkornak, a refomkori művelődésnek és kultúrának, a polgári forradalom és szabadságharc történelmének ismerete.. Személyek, pártok, csoportok szerepének fölismerése egy-egy történelmi esemény alakulásában. Annak megállapítása, hogy miként függhetnek össze a történelmi események okai, következményei és a benne résztvevők szándékai. Az egyén, közösség és társadalom egységének megismerése. A francia forradalom, vagy a magyar szabadságharc tanulmányozása során olyan kiélezett élethelyzetek megismerése, amelyek rávilágítanak az emberi helytállás jelentőségére, az erkölcsi értékminőségekre. További ismeretek szerzése a magyar történelem kiemelkedő alakjairól és eseményeiről. Pályakép készítése Széchenyi Istvánról, Kossuth Lajosról, Kölcsey Ferencről, Wesselényi Miklósról, Görgey Artúrról, Batthyány Lajosról. A francia forradalom eseményeinek megismerése kapcsán a forradalom értékkonzervatív szemszögből való elemzése. Forradalmi arcképcsarnok összeállítása, információ gyűjtése La Fayette-ről, Carnot-ról, valamint olyan történelmi személyekről, akik igaztalanul szorultak háttérbe a történettudományi kutatásokban, történelmi szerepük mégis jelentős. A határon túli magyarságról, és a zsidóságnak a reformkorban játszott szerepéről információk gyűjtése. Március 15-e méltóságteljes megünneplése. Reális történelmi képpel kialakítása az 1848. márciusi forradalomról, a forradalom és a reformkor szerves egységének megtanulása, annak megértése és befogadása, hogy Magyarországon egyszerre, egy időben két forradalom is lejátszódott, az alkotmányos úton végbement forradalom a liberális nemesség vezetésével, valamint a pesti forradalom a márciusi ifjak mozgalmával. A békés, alkotmányos úton lejátszódó forradalom jelentőségének felismerése. A forradalom eseményeinek megismerésével annak elérése, hogy fejlődjön a jogtudatuk, a jog-és normakövető magatartásuk, kompromisszumkészségük. Görgey Artúr életútjának és a szabadságharcban betöltött szerepének ismertetésével annak elérése, hogy váljon szilárd meggyőződéssé az előítéletmentes gondolkodás, mint elérendő cél és magatartás. Történelmi térben és időben való biztonságos tájékozódás. A problémamegoldó gondolkodás, a kritikai gondolkodás, a strukturákban való gondolkodás fejlesztése. Annak elérése, hogy váljanak képessé a különböző kultúrák, korok és korszakok több szempontú összehasonlítására. Széleskörű tudásháttér kialakítása, a politikai, társadalmi forradalmi átalakulások mellett a gazdaságban, a technikában, az életmódban, a tudományban bekövetkezett változások megértése. Annak elérése, hogy egy-egy jelenség változását a történelmi időben több korszakot átfogóan is tanulmányozni tudjanak. Az orvostudomány XVIII. századi forradalmi fejlődésének és a korábbi korszakok orvoslástanának összehasonlítása, a közlekedés változásainak megismerése, összevetve a korábbi korszakok közlekedésével. A francia forradalom történetének objektív értékelése, pozitív hatásának és árnyoldalainak megismerése, mind az európai és világcivilizáció, mind a francia civilizáció további fejlődését illetően. A francia forradalom jelenig tartó vívmányainak, civilizációs örökségének megismerése. A reformkornak a magyarországi polgárosodásban játszott szerepének megtanulása. Különbségek és egybeesések felismerése az egyetemes és a magyar történelmi események között. A történelmi események közötti okok és következmények felismerése. Különböző típusú okok és következmények megkülönböztetése, a lényeges és lényegtelen közötti különbségek felismerése. Önálló kérdések megfogalmazása az okokról és következményekről. Aktuális jelenkortörténeti események történelmi előzményeinek bemutatása. A korszak főbb eszmeáramlatainak (liberalizmus, nacionalizmus, konzervativizmus és szocializmus) jellemzői források alapján, a legfontosabb állam- és alkotmányjogi fogalmak (pl. alkotmány, parlament, képviseleti rendszer, szavazati jog, hatalommegosztás) megtanulása. 2006/20/II. szám TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A XVIII. SZÁZADI EURÓPA ISMERETEK TANULÁSA A XVIII. SZÁZADI EURÓPÁRÓL 1. Kiszélesednek Európa határai Ismeretek tanulása Európa XVIII. századi határairól, a civilizáció térben való kiszélesedéséről, a történelmi eseményeket alakító tényezők felismeréséről. Meg tudja mutatni térképen a következő történelmi helyszíneket: Európa, Amerika, Afrika, Ázsia, Ausztrália. Meg tudja mutatni térképen, illetve be tudja jelölni vaktérképen a következő történelmi helyszíneket: Európa, Amerika, Afrika, Ázsia, Ausztrália. 2. A mezőgazdaság és az ipar forradalma Ismeretek tanulása a mezőgazdaság és az ipar forradalmáról, a háromnyomásos gazdálkodás és a vetésforgó összehasonlítása, mezőgazdasági gépek, eszközök felismerése, rajzolása. A mezőgazdaság forradalmasítását segítő gépek térképen való jelölése. Tudja, milyen történelmi események kapcsolódnak a következő évszámhoz: 1760-1840. Meg tudja mutatni térképen a következő történelmi helyszíneket: Németalföld, Anglia, Selmecbánya, London, Párizs, Közép-Kelet Európa, Kelet Európa. Ismeri a következő fogalmakat: ipari forradalom, demográfiai robbanás, urbanizáció. Tudja, milyen történelmi események kapcsolódnak a következő dátumokhoz: 1733, 1769, 1825. Meg tudja mutatni térképen, illetve azonosítani tudja vaktérképen a következő történelmi helyszíneket: Németalföld, Anglia, Norfolk, Holland fennsík, Rhone völgye, Újbánya, Selmecbánya, Stickton, Darlington, London, Velence, Torino, Milánó, Amsterdam, Berlin, Hamburg, Bécs, Moszkva, Szentpétervár, Párizs. Ismeri és helyesen használja a következő fogalmakat: ipari forradalom, vetésforgó, merkantilizmus, urbanizáció, demográfiai robbanás, Párizs. Jelölni tudja a térképen a mezőgazdaság forradalmasítását szimbolizáló korabeli termelőeszközöket, gépeket. 3. A közlekedés és a kereskedelem forradalma Ismeretek tanulása a közlekedés és a kereskedelem forradalmáról, történelmi időben és térben való ábrázolásáról. Ismeri és helyesen használja a következő fogalmat: gyarmat. Ismeri és helyesen használja a következő fogalmakat: "tenger fuvarosai", gyarmat, makadám út. Képes a közlekedési eszközök fejlődését összehasonlítani korábbi korszakok közlekedési eszközeivel. A témával kapcsolatosan 5-10 perces kiselőadás megtartására képes. 2006/20/II. szám 4. A fény százada, az ész diadala Ismeretek tanulása a fény évszázadáról, az ész diadaláról. Információk és szócikkek olvasása az Enciklopédiából, az Enciklopédia terjesztéséről, Diderot„Voltaire, Montesquieu, Locke, Hobbes filozófiájáról, a felvilágosodás terjedéséről. Röviden jellemezni tudja a felvilágosodást. Fel tud sorolni legalább három gondolkodót. Részletesen tudja elemezni a felvilágosodást. Ismeri a felvilágosult gondolkodók munkásságát, legfontosabb alkotásait, az enciklopedisták tevékenységét. Ismeri és helyesen használja a következő fogalmakat: felvilágosodás, antiklerikalizmus, enciklopédisták. 5. Az európai államrendszer kialakulása Ismeretek tanulása az európai államrendszer kialakulásáról, a modern újkori államrendszerek térben való elhelyezéséről. Tudja, milyen történelmi események kapcsolódnak a következő évszámokhoz: 1740-80, 1767, 1777. Meg tudja mutatni térképen a következő történelmi helyszíneket: Anglia, Franciaország, Ausztria, Poroszország, Oroszország. Ismeri és helyesen használja a következő fogalmakat: centrum, peremzóna, hegemónia, koalíció, ütközőállam, alkotmányos királyság, abszolutizmus, felvilágosult abszolutizmus, nemzet, nemzetállam, nacionalizmus. Tudja, milyen történelmi események kapcsolódnak a következő évszámokhoz. 1714, 1740-48, 1756-63, 1740-80, 1767, 1777, 1793, 1795, Meg tudja mutatni térképen, illetve azonosítani tudja vaktérképen a következő történelmi helyszíneket: centrum-országok, periférián, ill. félperiférián elterülő országok. Ismeri és helyesen használja a következő fogalmakat: centrum, peremzóna, hegemónia, koalíció, ütközőállam, alkotmányos királyság, abszolutizmus, felvilágosult abszolutizmus, nemzet, nemzetállam, nacionalizmus II. A NAGY FRANCIA FORRADALOM ÉS EURÓPAI HATÁSA ISMERETEK TANULÁSA A NAGY FRANCIA FORRADALOMRÓL ÉS EURÓPAI HATÁSÁRÓL 1. A szabadság diadala Ismeretek tanulása "a szabadság diadaláról", az Emberi és Polgári Jogok Egyetemes Nyilatkozatáról, a Bastille ostromáról. Információk gyűjtése és rendszerezése a forradalom kirobbanásának előzményeiről, okairól. Karikatúra és egyszerű diagramok elemzése. Tudja, milyen történelmi események kapcsolódnak a következő évszámokhoz:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes